
ΘΕΜΑ: ΒΡΑΒΕΥΣΗ ΚΑΙ ΨΗΦΟΦΟΡΙΑ ΑΡΧΑΙΟΛΟΓΙΚΟΥ ΧΩΡΟΥ ΚΑΡΘΑΙΑΣ ΚΕΑΣ ΑΠΟ ΤΗΝ ΕΥΡΩΠΑΙΚΗ ΕΝΩΣΗ ΓΙΑ ΤΟ ΒΡΑΒΕΙΟ EUROPA-NOSTRA  -  ΠΑΡΑΚΑΛΟΥΜΕ ΨΗΦΙΣΤΕ ΜΑΣ



Αξιότιμοι Κύριοι - Κυρίες,
Ο αρχαιολογικός χώρος της Καρθαίας, συμπεριλαμβανομένου και του Αρχαίου Θεάτρου, διακρίθηκε ως μνημείο πολιτιστικής κληρονομιάς, με το βραβείο EUROPA-NOSTRA,της Ευρωπαϊκής Ένωσης για το 2017.
Η βράβευση αυτή μας δίνει το δικαίωμα να διεκδικήσουμε ένα χρηματικό έπαθλο 10.000 ευρώ, αρκεί να μας ψηφίσει το κοινό. Η ψηφοφορία γίνεται ηλεκτρονικά, με καταλυτική ημερομηνία 3/5/2017. 
Σας παρακαλούμε να υποστηρίξετε αυτήν την προσπάθεια μας αναρτώντας στα ηλεκτρονικά σας μέσα επικοινωνίας την ακόλουθη ανακοίνωση μας.
Σας ευχαριστούμε για την υποστήριξη.



Με εκτίμηση

Ο Δήμαρχος Κέας



Ιωάννης Ευαγγέλου

Ψηφίζουμε την Καρθαία στα βραβεία Europa Nostra 2017

Το Βραβείο της Ευρωπαϊκής Ένωσης για την Πολιτιστική Κληρονομιά (Βραβείο Europa Nostra 2016/7), απενεμήθη στην Αρχαία Καρθαία για το συνολικό έργο αναστήλωσης, ανάμεσα σε 202 συνολικά υποψηφιότητες που υποβλήθηκαν από φορείς και ιδιώτες, από όλη την Ευρώπη. Το έργο ανασκαφής και αποκατάστασης έγινε από την Επιστημονική Επιτροπή του Υπουργείου Πολιτισμού (ΚΑ΄ Εφορεία Αρχαιοτήτων).
Το βραβείο είναι τιμητικό και αποτελεί σημαντική διάκριση, τόσο για τον αρχαιολογικό χώρο, όσο και για όσους εργάσθηκαν χρόνια για αυτόν.
Εκτός όμως από το τιμητικό σκέλος, θα δοθούν και από 10.000 € σε επτά έργα που θα διαλέξει η Επιτροπή της Europa Nostra αλλά και σε ένα που θα λάβει τις περισσότερες ιντερνετικές ψήφους!
Για αυτό το αργότερο μέχρι τις 3 Μαΐου 2017, μπες στο http://vote.europanostra.org/ και ψήφισε ΚΑΡΘΑΙΑ!
ΟΔΗΓΙΕΣ ΓΙΑ ΤΟΝ ΤΡΟΠΟ ΨΗΦΟΦΟΡΙΑΣ.
1. Πρέπει να ψηφίσετε 3 έργα με σειρά προτεραιότητας (ΠΡΩΤΗ ΤΗΝ ΚΑΡΘΑΙΑ!) και μετά ό,τι άλλο θέλετε. 
2. Μετά από τις τρεις ψήφους, εμφανίζεται μια φόρμα και σημειώνετε ονοματεπώνυμο και e-mail. 
3. Αμέσως μετά σας στέλνει η Europa Nostra ένα e-mail με ένα link επιβεβαίωσης της ψήφου που πρέπει να πατήσετε.
Επίσης, διάδωσε το μήνυμα αυτό σε φίλους/γνωστούς που θα μπορούσαν να μας ψηφίσουν.
Είναι για καλό σκοπό...

